**Halvor Haukerud** (født 23.september 1972) er en norsk gründer, foredragsholder og forfatter.

Halvor Haukerud er utdannet sivilingeniør ved NMBU, men har de siste årene årene holdt kurs, foredrag og workshops om ledelse og organisasjonsutvikling. Han er fra Størjebygda i Nord-Odal.

Haukerud er daglig leder i Motarbeider AS. Grunntanken bak Motarbeider er å presentere ordentlige ting på en munter måte og få folk til å kjenne igjen situasjoner og problemstillinger fra sin egen arbeidshverdag. Ved å snu ting på hodet og gis publikum muligheten til å møte seg selv i døra på en ufarlig måte. Hans tanker rundt organisasjonsutvikling endte i 2017 med utgivelse av boken *med- og MOTARBEIDERBOKA* på Gyldendal forlag, og en helaftens forestilling, *Ny dag – Nye nederlag!*, på Edderkoppen Scene 19. og 26. september 2019.

Haukerud har mange års erfaring som skuespiller, instruktør, manusforfatter og produsent. Han har blant annet skrevet manus til *Politiker for en dag* – et interaktivt besøkssenter for ungdom i Folketinget i København. Gjennom firmaet *Kultur og Ukultur AS* hadde han ansvar for all produksjon av kultur i forbindelse med markeringen av Norsk Sykepleierforbunds 100 års jubileum i 2012 og jubileumsforestillingen *Vi ser videre* i Den Norske Opera & Ballett med over 100 medvirkende på scenen.

I februar 2020 startet han podcasten *#mislykka* sammen med Ole Andre Sivertsen. Podcasten har som mål å inspirere, underholde, spre kunnskap, og vise at det ikke er så farlig å le av seg selv. Skaperne ønsker å endre holdningen til det å feile slik at det å mislykkes ikke medfører et sosialt fall men heller sees på som et forsøk man er stolt av. I første episode forteller Christer Falck om sitt forsøk på å lage tidenes 50-årsgave til Prince.

Bibliografi
-----------

* *Med- og motarbeiderboka: for deg som jobber eller bare er ansatt*, Gyldendal forlag 2017 - ISBN 9788205500204

Referanser
----------

1. ↑   Virtual International Authority File, oppført som Haukerud, Halvor 1972-, besøkt 21. april 2021[Hentet fra Wikidata]
2. ↑   Proff, besøkt 21. april 2021[Hentet fra Wikidata]
3. ↑  «Om motarbeider | Halvor Haukerud». *motarbeider.no*. Besøkt 8. april 2021.
4. 1 2  «Halvor Haukerud foredrag - Bedre samarbeid på jobb - Book hos Athenas!». *Athenas* **(norsk)**. Arkivert fra originalen 20. juni 2021. Besøkt 8. april 2021.
5. 1 2  Amelie, Maria (15. februar 2015). «9 grunner til at prosjektet feiler før det engang har begynt». *Tu.no* **(norsk)**. Besøkt 8. april 2021.
6. ↑  «Kultur og Ukultur AS». *CYLEX Norge* **(norsk nynorsk)**. Besøkt 8. april 2021. [*død lenke*]
7. 1 2  Fogelstrand, Lars (14. september 2012). «Halvor fikser festen». *Glåmdalen* **(norsk)**. Besøkt 8. april 2021.
8. ↑  Johnny Gimmestad. «Parat24 - Er du med- eller motarbeider?». *www.parat.com*. Besøkt 8. april 2021.
9. ↑  «med- og MOTARBEIDERBOKA». *www.gyldendal.no*. Besøkt 19. april 2021.
10. ↑  «Ny dag - nye nederlag - Edderkoppen Scene». Besøkt 8. april 2021.
11. ↑  «Politiker for en Dag». *Folketinget* **(dansk)**. Besøkt 8. april 2021.
12. ↑  Ole André Sivertsen og Halvor Haukerud. «#mislykka». Arkivert fra originalen 6. mars 2021. Besøkt 8. april 2021.

Eksterne lenker
---------------

* Offisielt nettsted
* med- og MOTARBEIDERBOKA på Issuu
* Podcasten #mislykka Arkivert 29. oktober 2020 hos Wayback Machine.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |